De Havilland Vampire
Käyttö Suomessa

Suomen ilmavoimat siirtyi suihkukonekauteen 22. tammikuuta 1953, jolloin ensimmäiset kolme D.H.100 Vampire Mk.52 -suihkuhävittäjää laskeutuivat de Havilland -tehtaan koelentäjä George Thorntonin johtamina Porin lentokentälle. Kesällä 1953 saapui kolme "Vamppia", mikä oli koneen lempinimi ilmavoimissa. Koneiden tunnukset olivat VA-1...VA-6. Varaosina käytetty Koskuella näytteillä oleva yksipaikkainen Vampire on merkitty "VA-7":ksi, vaikka se ei ollutkaan lentokäytössä Suomessa. Koskuen kone on Suomen ainut de Havilland D.H.100 Vampire FB Mk.50. Se ostettiin Ruotsin ilmavoimilta Kauhavalle lentosotakoulun opetusvälineeksi, mistä Suomen ilmavoimat myi sen Jalasjärven kunnalle valtatie 3:lle kiinnittämään huomion Jalasjärven Koskuen kansakoulun lähellä olevaan Jalasjärven leirintäalueeseen. Jalasjärven kunta myi koneen yksityiselle Vilho Riskulle.
Suihkulentokoulutus tehostui vuonna 1955, kun Ilmavoimat sai yhdeksän kaksipaikkaista D.H. 115 Vampire Trainer T.Mk.55 -konetta. Koneiden tunnukset olivat VT-1...VT-9. Vampire Trainer oli ensimmäinen Suomessa käytetty lentokone, jossa oli heittoistuin. Viimeisen lennon Suomen ilmavoimissa Vampire Trainerillä (VT-8) teki eversti Aimo Huhtala Luonetjärvellä 15. heinäkuuta 1965.
Ensiksi Vampireilla lensi 2. lennosto (vuodesta 1957 Satakunnan lennosto) Porissa. 1950-luvun lopulla koneet siirrettiin 1. eli Hämeen lennostolle Tikkakoskelle. 3. Lennoston (vuodesta 1957 Karjalan Lennoston), päätukikohtana oli 1950-luvulla sorakiitoteinen Utti, jolloin suihkukoneet pystyivät operoimaan siellä vain talvella. Vampire-hävittäjät palvelivat Suomen ilmavoimissa vuoteen 1965.
| Suomen ilmavoimien de Havilland Vampiret> tunnus | Suomen ilmavoimien de Havilland Vampiret> tyyppi | Suomen ilmavoimien de Havilland Vampiret> Suomeen | Suomen ilmavoimien de Havilland Vampiret> palvelukseen | Suomen ilmavoimien de Havilland Vampiret> poistettu | Suomen ilmavoimien de Havilland Vampiret> poiston syy | Suomen ilmavoimien de Havilland Vampiret> yksikkö | Suomen ilmavoimien de Havilland Vampiret> sijoituspaikka | Suomen ilmavoimien de Havilland Vampiret>  | Suomen ilmavoimien de Havilland Vampiret>  | Suomen ilmavoimien de Havilland Vampiret>  | Suomen ilmavoimien de Havilland Vampiret>  | Suomen ilmavoimien de Havilland Vampiret>  |
| --- | --- | --- | --- | --- | --- | --- | --- | --- | --- | --- | --- | --- |
| VA-1 | hävittäjä de Havilland 100 Vampire Mk.52 | 1953-01-22 |  | 3.12.1955 | syöksykierre Porin lentokentän lähellä | HävLv 11 |  |  |  |  |  |  |
| VA-2 | hävittäjä de Havilland 100 Vampire Mk.52 | 1953-01-22 |  | 1965 |  |  | Suomen ilmailumuseo, Aviapolis, Vantaa |  |  |  |  |  |
| VA-3 | hävittäjä de Havilland 100 Vampire Mk.52  | 1953-01-22 |  | 1965 |  |  | Päijät-Hämeen ilmailumuseo |  |  |  |  |  |
| VA-4 | hävittäjä |  |  | 1965 |  | HävLv 11 |  |  |  |  |  |  |
| VA-5 | hävittäjä |  |  | 1965 |  |  |  |  |  |  |  |  |
| VA-6 | hävittäjä |  |  | 1965 |  | 2. lennosto | varastoituna Suomen Ilmavoimamuseoon, Tikkakoski, Jyväskylä |  |  |  |  |  |
| VA-7 | hävittäjä de Havilland D.H.100 Vampire FB Mk.50, J28B (Ruotsissa 1949-1965) |  | ei koskaan Suomessa |  |  | lentosotakoulun havaintoväline   Jalasjärven kunta | Koskuen entinen Esso, Vilho Risku |  |  |  |  |  |
| VT-1 | harjoitushävittäjä de Havilland D.H.115 Vampire Mk.55 |  |  | 1965 |  |  |  |  |  |  |  |  |
| VT-2 | harjoitushävittäjä de Havilland D.H.115 Vampire Mk.55 |  |  | 1965 |  |  |  |  |  |  |  |  |
| VT-3 | harjoitushävittäjä de Havilland D.H.115 Vampire Mk.55 |  |  | 1965 |  |  |  |  |  |  |  |  |
| VT-4 | harjoitushävittäjä de Havilland D.H.115 Vampire Mk.55 |  |  | 29.7.1958 | Lentäjä pelastautui heittoistuimella |  |  |  |  |  |  |  |
| VT-5 | harjoitushävittäjä de Havilland D.H.115 Vampire Mk.55 |  |  | 1965 |  |  |  |  |  |  |  |  |
| VT-6 | harjoitushävittäjä de Havilland D.H.115 Vampire Mk.55 |  |  | 1965 |  | 2. lennosto |  |  |  |  |  |  |
| VT-7 | harjoitushävittäjä de Havilland D.H.115 Vampire Mk.55 |  |  | 1965 |  |  |  |  |  |  |  |  |
| VT-8 | harjoitushävittäjä de Havilland D.H.115 Vampire Mk.55 |  |  | 1965-07-15 |  |  | Suomen Ilmavoimamuseo , Tikkakoski, Jyväskylä |  |  |  |  |  |
| VT-9 | harjoitushävittäjä de Havilland D.H.115 Vampire Mk.55 |  |  | 1965 |  |  | Suomen ilmailumuseo, Aviapolis, Vantaa |  |  |  |  |  |
Suomeen opetusvälineeksi Ruotsin ilmavoimilta hankittu de Havilland D.H.100 Vampire FB Mk.50 ei ole koskaan ollut lentokäytössä Suomessa. Se hankittiin 1960-luvulla Koskuen kansakoulun ja sen urheilukentän väliin valtatie-3n nykyään entisen linjauksen kohdalle kiinnittämään huomio maamerkkinä Jalasjärven leirintäalueeseen, mikä oli lähellä Koskuen kansakoulua. Vampire tuli Kauhavalta lentosotakoululta Suomen ilmavoimien luovuttua koneesta. Nyt de Havilland D.H.100 Vampire FB Mk.50 on alkuperäistä Koskuen sijoituspaikkaa pohjoisempana entisen Koskuen Esson lähellä.  Ruotsissa de Havilland D.H.100 Vampire FB Mk.50 tunnettiin J28B:nä, joita oli hankittu 310 kappaletta ja jotka olivat palveluskäytössä 1949-1965 Ruotsin ilmavoimien laivueissa F 4, F 8, F 9, F 10, F 11, F 14, F 15, F 18 ja F 21.